প্রবাসীরা ২০১০-১১ অর্থবছরে ১ হাজার ১৬৫ কোটি ডলার, ২০১১-১২ অর্থবছরে ১ হাজার ২৮৪ কোটি ৩৪ লাখ, ২০১২-১৩ অর্থবছরে ১ হাজার ৪৪৬ কোটি ১১ লাখ ও ২০১৩-১৪ অর্থবছরে ১ হাজার ৪২২ কোটি ৮২ লাখ ডলার রেমিট্যান্স দেশে পাঠায়। দেশের ইতিহাসে এ পর্যন্ত সবচেয়ে বেশি রেমিট্যান্স এসেছে ২০১৪-১৫ অর্থবছরে। সে বছর প্রবাসীরা ১ হাজার ৫৩১ কোটি ৬৯ লাখ ডলারের সমপরিমাণ অর্থ দেশে পাঠিয়েছেন। এরপর ২০১৫-১৬ অর্থবছরে রেমিট্যান্স প্রবাহ ২ দশমিক ৫১ শতাংশ কমে ১ হাজার ৪৯৩ কোটি ১১ লাখ ডলারে নেমে যায়। ২০১৬-১৭ অর্থবছরে ১৪ দশমিক ৪৮ শতাংশ কমে রেমিট্যান্স ১ হাজার ২৭৬ কোটি ৯৪ লাখ ডলারে ঠেকে।